***VUKOVARSKO SRIJEMSKA ŽUPANIJA- OPĆINA BABINA GREDA***

**Organizacijski odbor manifestacije *„Nema sela nad Babine Grede“***

**E E G- Babogredski krug; Program: „Dani kulina,sira i vina“**

**5. Dani kulina sira i vina 8. lipnja 2019.god – J A V N I P O Z I V - za prikupljanje uzoraka kulina / kulena**

**za 5. ocjenjivanje kulina / kulena – prigodom manifestacije Nema sela nad Babine Grede 2019.**

Na natjecanje se mogu prijaviti svi zainteresirani proizvođači kulina / kulena, popunjavanjem obveznog obrasca –**Prijavnice**- te **dostavljanjem** uzorka kulina / kulena. Obrazac prijavnice moguće je dobiti u Organizacijskom odboru manifestacije, a dostupan je i na stranicama: [www.babinagreda.net](http://www.babinagreda.net) i babinagreda.com ; facebook grupa BABINA GREDA, na fax po upitu, ili na e-mail.

Prijavnicu je potrebno čitko popuniti te dostaviti na navedenu adresu, sa uzorcima kulina / kulena dostaviti prema pravilima koja se nalaze uz **Prijavu** .

Uzorke kulina / kulena natjecatelji dostavljaju u komadu sa povezom ili bez njega.

Uz svaki uzorak kulina / kulena **obvezno** je priložiti obrazac Prijave i sljedeće podatke:

* **ime i prezime proizvođača (Ime i prezime, naziv OPG-a / tvrtke, OIB)**
* **točna adresa i sjedište**
* **pasmina svinja od koje je uzorak proizveden**
* **mjesec i godina proizvodnje**

Prijave sa uzorcima dostavljaju se najkasnije do 6.lipnja 2019. godine do 15 sati, na adresu: Organizacijski odbor, „**Dani kulina,sira i vina“** Kralja Tomislava 2; 32276 Babina Greda. Kontakt telefon; 0992161375, i kontakt osoba- Mato Petričević. **Osobno** Šahovski klub Kralja Tomislava 1, od4. do 6.06.2019.god. od 10 do 15 sati.

Svi uzorci natjecatelja s liste prijavljenih koji ispunjavaju formalne uvjete propisane unutar ovog javnog poziva, označavaju se šifrom koja tada zamjenjuje osobne podatke o natjecatelju. Tako označeni uzorci dostavljaju se Veterinarskom Zavodu, Vukovarsko-srijemske županije na daljnji postupak analize fizikalno - kemijskih svojstava kulina / kulena.

Organoleptičko ocjenjivanje i obradu rezultata svih prikupljenih bodova provodi Ocjenjivački sud.

Ocjenjivanje se provodi sukladno Pravilniku o kvaliteti kulina / kulena.

Vukovarsko srijemska županija svim sudionicima 3. Ocjenjivanja kulina / kulena koji će svoje proizvode izlagati na manifestaciji pokriva troškove kemijske analize predanih uzoraka. Natjecatelji koji neće sudjelovati na 5**. Danima kulina,sira i vina** troškove za kemijsku analizu kulina / kulena svih uzoraka snose sami.

Nepotpune i nepravovremene prijave i uzorci koji ne udovoljavaju propisanim formalnim uvjetima neće se razmatrati i vraćaju se podnositeljima.

Odluka o odabiru najboljeg kulina / kulena na 5. ocjenjivanju i rezultati ocjenjivanja biti će javno objavljeni prigodom večernjeg programa na dan izložbe 8.lipnja,2019.god.

Babina Greda 15. svibnja 2019.god.

**Za Organizacijski odbor: Mato Petričević**